
SYNTACTIC DESCRIPTION OF MENTAL-STATE PREDICATIVE CONSTRUCTIONS. 
The paper examines the argument structure of constructions containing mental-state predicative 
words in the contemporary Bulgarian language. The source material was extracted from the Bul- 
garian National Corpus. The analysis focuses on predicative constructions denoting knowledge, 
confidence and doubt. The research reveals that the constructions under consideration include 
predicative adverbs (yasno, izvestno, samnitelno), predicative nouns (istina, fact) or predicative 
adjectives (uveren, siguren). Sentences containing explicit or implicit experiencer arguments are 
discussed along with the possibilities for expressing the object and the content of knowledge. Some 
adverbs could express the experiencer’s degree of confidence. The analysis of the empirical data 
leads to conclusions about the common argument structure of predicative constructions denoting 


mental state and for the syntactic expression of the arguments. 

В настоящото изследване" се представя аргументната структура на конструкциите 
с предикативи за ментално състояние от типа ясно ми е, известно ми е, включително 
способността им да присъединяват комплементи. Изследват се както приликите, 
така и разликите между конструкциите със и без експлицитен експериенцер (ясно 
ми е - ясно е). Прави се и съпоставка с аргументната структура на конструкциите 


с предикатив за ментално състояние, при които експериенцерът е подлог (уверен 


1 Настоящият текст е резултат от изпълнението на научната програма на проекта Онтология на 
ситуациите за състояние - лингвистично моделиране. Съпоставително изследване за български 
и руски, подкрепен от Фонд Научни изследвания в рамките на конкурса Проекти по програма за дву- 
странно сътрудничество - България - Русия 2019 - 2020 г. (Договор Ке КП-об-ПРУСИЯ-78 от 2020 г.). 
Изказвам благодарност за подкрепата. 

съм, сигурен съм). Примерите, на които се основава изследването, са ексцерпирани 
от Българския национален корпус (Коеуа 2014). 

В съвременния български език конструкциите с предикативи от типа на ясно, 
мъчно, весело, страх, мъка се отбелязват редовно в граматичната литература като 
свързани със съответните наречия, прилагателни или съществителни (Ѕіоуапоу 1983: 
399-400), във връзка с наличието на задължително дателно или винително место- 
имение (вж. Ко7рпоузКауа 1959; Cheshko 1959; Maslov 1982), както и във връзка със 
способността им да присъединяват подчинени изречения (Nitsolova 2001, 2008; Ko- 
еуа 2019а). Те са изследвани и от гледна точка на теорията за семантичните роли на 
аргументите на предикатите (Отеуа 1999/2000; Мизо]оуа 2001; Petrova 2006, както 
и в моя публикация). От формална гледна точка разглежданите предикативи са три 
типа. Те съвпадат с наречията, образувани с наставка -о/-е в българския език (мъчно, 
трудно, ясно), със съществителни имена (страх, мъка) или с прилагателни имена 
(уверен, гладен, радостен). Конструкциите с предикатив за състояние се образуват 
най-често с помощта на спомагателния глагол съм, по-рядко със спомагателния гла- 
гол бъда. Освен статични, конструкциите с предикативно наречие могат да бъдат 
и инхоативни, т.е. да означават преминаване в ново състояние, и в този случаи се 
образуват с глаголите стане / става (става ми ясно, става ми мъчно). 

Подробно предикативите в българския са изследвани от Ю. Маслов, който 
определя думите от типа на страх (в страх ме е) и мъчно (в мъчно ми е) като от- 
делна част на речта, наречена неглаголен предикатив. В руската лингвистика тези 
предикативи се разглеждат като отделна категория думи - категория состояния, 
тъй като се използват за означаване на ментално, физиологично или емоционално 
състояние. Според Ю. Маслов неглаголният предикатив е втората (освен и след 
глагола) специфично предикативна част на речта. Като се обединява с глагола от 
общата синтактична функция да бъде сказуемо и от общите граматични категории 
време и наклонение, неглаголният предикатив се противопоставя на имената и наре- 
чията. Липсата на синтетични форми за спрежение го отличава от глаголите, а ети- 
мологично думите, които спадат към тази част на речта, са най-тясно свързани или 
със съществителните (страх, срам ме е), или с прилагателните и наречията (мъчно 
ми е). Предикативите означават психично или физиологично състояние на човека, 


емоции, усещания, а понякога и морална оценка на някаква ситуация. За разлика 


1 „Семантичната роля експериенцер в изреченията с предикативно наречие. В: Бъчваров, Я., съст. 
Славистиката в началото на ХХ] век: традиции и очаквания: 199-205. София, Сема РШ, 2003. 


2 За дискусия относно статуса на предикативите вж. Maslov 1982. 

от съществителните имена, предикативите са неизменяеми (не се членуват, нямат 
форми за множествено число) и не могат да имат синтактични определения. В съ- 
щото време конструкцията с предикатив има аргументна структура и може да има 
подчинени изречения (Maslov 1982: 291-292). В българското езикознание предика- 
тивите за състояние се разглеждат и като наречия, прилагателни и съществителни 
в рамките на съставното сказуемо. Важното е да се посочи, че конструкциите с тях 
са предикати за състояние, които означават емоция (страх ме е, грижа ме е, мъка 
ми е, тъжно ми е, смешно ми е, тъжен съм), ментално състояние (известно ми е, 
ясно ми е, уверен съм), физиологично състояние или усещане (гъдел ме е, жега мие, 
студено ми е, вкусно ми е, приятно ми е, гладен съм) и оценка (трудно ми е, лесно 
ми е, нужно ми е). Централният аргумент на конструкциите с предикатив може да 
бъде подлог (гладен съм, тъжен съм, уверен съм), пряко допълнение (страх ме е, 
гъдел ме е) или непряко допълнение (мъка ми е, тъжно ми е, ясно ми е) и неговата 
семантична роля е експериенцер. Представянето на аргументната структура на раз- 
глежданите конструкции с предикативи е свързано с тяхната семантика и с формал- 
ните им особености. При разглеждането на аргументната им структура се наблюдават 
някои общи за всички семантични групи особености, както и някои специфики при 
отделни предикативи в рамките на една семантична група. Интерес по отношение на 
аргументната структура и семантиката представлява съпоставката на конструкциите 
със задължително дателно допълнение с тези без допълнение, когато такова съот- 
ветствие е налице (интересно е - интересно ми е, известно е - известно ми е, ясно 
е - ясно ми е). При част от тези конструкции семантиката на предикатива се запазва 
поне в едно от значенията му (известно е - известно ми е); при други предикативи 
е налице разлика в семантиката (лошо е - лошо ми е). Част от предикативите не обра- 
зуват и двата типа конструкции - напр. безразлично ми е - “безразлично е, съвестно 
ми е - “съвестно е (вж. Стадштагоуа 2017). 

Конструкциите с предикативи са характерни и за останалите славянски езици, 
но има разлика в лексемите, които се включват в тази категория, както и в аргу- 
ментната структура на конструкциите (вж. Сиршапоуа 2009). В последните години 
конструкциите с предикативи в българския са обект на редица изследвания в съпос- 
тавка с руския език (Ivanova 2016; Gradinarova 2017; Ivanova 2019; Ivanova & Zimmerling 
2019). В част от тези изследвания се коментира активизирането на модела с предика- 
тив в разговорната реч и в неофициалната писмена реч (форуми, социални мрежи, 
коментари). Доколкото в книжовния език това е активен модел за означаване на 
субекта като повлиян от дадено физиологично, емоционално или ментално състоя- 


ние, тези оказионални или маниерни употреби на наречия или прилагателни като 

предикативи (лятно ми е, морско ми е, приказливо ми е, влюбено ми е, детско ми 
еи т.н.) очертават ясна тенденция в неофициалното общуване и са свидетелство за 
това, че конструкцията е продуктивна и дава възможност за емоционално изразяване. 
Мнение за експанзията на модела с експериенцер в дателен падеж и предикатив на 
-O в руския и в българския език изразява и А. Градинарова (Gradinarova 2017: 70). 
Някои конструкции от типа на уморено ми е могат да се разглеждат като експресивен 
вариант на неутралните конструкции с експериенцер подлог - уморен съм, чувст- 
вам се уморен, други като лятно ми е нямат конкретно съответствие. Градинарова 
(2017) представя подробно случаите, в които дадено състояние може да се означи 
с конструкция с експериенцер в дателен падеж или с експериенцер в номинатив 
(напр. ему грустно - он грустный, тъжно му е - той е тъжен). В този смисъл 
в групата на предикативите се включват и думи, омонимни на прилагателни, когато 
образуват конструкция със спомагателен глагол и експериенцер подлог със значение 
на психологично, физиологично състояние или емоция. Така се очертават няколко 
групи конструкции с предикатив - с корелативни двойки с експериенцер подлог 
или дателно допълнение (добре съм - добре ми е), само с експериенцер дателно 
допълнение (известно ми е, ясно ми е, мъчно ми е), само с експериенцер подлог 
(сигурен съм, уверен съм, убеден съм)". От друга страна, конструкциите с предикатив 
на -о/-е също могат да участват в корелативни двойки според възможността за експли- 
цитно / имплицитно изразяване на експериенцера (добре е - добре ми е, ясно е - ясно 
ми е), като съществуват и конструкции, при които няма съответствие с експлицитен 
експериенцер (сигурно е, вярно е). В настоящото изследване се представя по-подробно 


аргументната структура на конструкциите с предикатив за ментално състояние. 


Конструкциите с предикативи за ментално състояние представят експериенцера като 
повлиян от съответното състояние без волево участие от негова страна, за разлика 
от съответните глаголи за ментално състояние (срв. интересно ми е - интересувам 
се). Тук се разглеждат предикативите, които означават знание, сигурност, убеденост 
на епистемичния субект. Предикативите за ментално състояние може да са предика- 
тивни наречия (известно, ясно) или предикативни прилагателни (убеден, сигурен). 


Конструкциите с предикативно наречие приписват семантичната роля експериенцер 


1 Вж. по-подробно у Ѕќатепоу 2021. 

на дателното допълнение, докато конструкциите с предикативно прилагателно при- 
писват тази роля на подлога. 

Семантичните и синтактичните особености на предикатите за знание са под- 
робно представени от Апресян (1995) за руския език и от Ницолова (2001) за бъл- 
гарския език. В изследването на Р. Ницолова са включени и конструкциите с пре- 
дикативи за ментално състояние (известно ми е) в българския език. При известно 
(ми) е знанието се дължи на някакъв външен източник, т.е. експериенцерът знае 
/ не знае нещо, ако е бил информиран, и това знание не е свързано със значенията 
разбиране, вяра, убеждение, увереност, мнение (вж. Аргезуап 1995: 430). При ясно 
ми е - ясно е знанието е резултат от някаква ментална дейност, от умозаключение 
от страна на експериенцера. 

По отношение на аргументите на предикатите за знание от типа зная, известно 
ми е, Р. Ницолова посочва, че те имат следните аргументи: епистемичен субект със 
семантичната роля експериенцер, епистемичен обект и съдържание на знанието за 
епистемичния обект. Изреченията с предикатите от типа зная и известно ми е се 
различават по формата на епистемичния субект, който при зная е подлог, докато при 
известно (ми) е е непряко дателно допълнение (Хизо!оуа 2001: 175). Епистемичният 
обект е непряко допълнение се изразява с предложна фраза, най-често с предлога за. 
Съдържанието на знанието за епистемичния обект е пропозиция, която се изразява 
с подчинено изречение или с номинализация. Това може да се онагледи със следния 
пример (1), в който централният аргумент е дателното местоимение ми със семан- 
тичната роля експериенцер, означаващо епистемичния субект; епистемичният обект 
е непряко допълнение, изразено с предложната фраза за неговото пътуване, а съдър- 
жанието на знанието за епистемичния обект е представено с подчинено изречение, 


въведено със съюза че: 


1. За неговото пътуване [обект] ми [субект] е известно само, че е било през април [c abp- 
жание]. 


Изследването на семантичната структура на изреченията, съдържащи предикат за 
знание в българския език, подкрепя идеята на граматиката на ролята и референ- 
цията, че лексикалното значение на главния предикат в комбинация с независимо 
комбинирано множество от морфосинтактични принципи определя структурата 
и семантиката на комплементите. Към това Р. Ницолова добавя изследването на пре- 
супозициите, които играят важна роля в значението на разглежданите изречения, 
тъй като в сравнение с другите славянски езици българският език най-системно 


отбелязва дали подчиненото изречение отразява ситуация от реалния свят, или 

не. Характерна особеност на сложните съюзни изречения с ментален предикат е, 
че в тях се представя преценка относно истинността (фактивността) на означената 
ситуация в подчиненото изречение от две лица: говорещия и епистемичния субект. 
Отношенията на епистемичния субект се представят чрез предиката в главното 
изречение. Отношенията на говорещия се означават по два начина: а) чрез пре- 
супозицията за фактивност / нефактивност на подчинените изречения или чрез 
липсата на такава пресупозиция (напр. при подчинените изречения с дали, ли, които 
означават дизюнкция); 6) чрез асерцията на главното изречение, ако говорещият 
еи епистемичен субект (ХУизо!оуа 2001: 190). 

Когато иска да изрази несигурност, незнание, съмнение, говорещият също 
може да използва конструкция с предикативно наречие. Част от тях (не е сигурно, 
не е вярно) не могат да имат експлицитен аргумент със семантичната роля експе- 
риенцер (“не ми е сигурно, “не ми е вярно), за разлика от предикатите от типа не 
(ми) е ясно, не (ми) е известно, при които тази аргументна позиция може да се 
запълни с дателно местоимение. Следователно може да се говори за наличието на 
два типа предикати - предикати с конкретен експериенцер и предикати с генеричен 
експериенцер, т.е. с експериенцер, който не се изразява синтактично, но присъства 
в семантиката на предиката и негов референт са хората изобщо. Р. Ницолова посочва 
наличието на степени при изразяване на убеденост, несигурност, съмнение на гово- 
рещия относно фактичността на изказването. Конструкциите с предикативи могат 
да изразяват пълна сигурност (сигурен съм, уверен съм, убеден съм) с възможност за 
подчертаване на обективността на информацията (истина е, вярно е, факт е) или да 
означават знание (осведомен съм, известно (ми) е). С конструкциите с предикативи 
може да се изразява и несигурност относно фактичността на изказването (не съм 
сигурен, не съм убеден, не съм уверен; не е вярно, не е истина, лъжа е; не съм осве- 
домен, не (ми) е известно - вж. Nitsolova 1984: 162). Конструкциите с предикативи за 
ментално състояние, както и за емоция (тъжно ми е), се отличават с възможността 
да имат един, два или три аргумента. По това се отличават от конструкциите с преди- 
кативите за физиологично състояние (лошо ми е), които могат да имат един или два 
аргумента. В рамките на дадена семантична група се наблюдават и някои различия 
относно възможността за присъединяване на комплементи подчинени изречения. 

Р. Ницолова посочва, че под „комплемент“ се разбира синтактична кон- 
струкция, означаваща пропозиция, която в семантичната структура заема по- 
зицията на аргумент към главния предикат в изречението (Мизо]оуа 2008: 261). 
По отношение на комплементите конструкциите с ментални предикативи могат 


да имат в аргументна позиция подчинено изречение, въведено с че, да, к-дума, 

като влияние оказват комуникативният статус на изречението с предикатива, както 
и наличие на негация на конструкцията (вж. Nitsolova 2001, 2008). Според Св. Ko- 
ева комплементите в български се изразяват посредством подчинени изречения, 
комплементни малки изречения, комплементни номинализации и комплементни 
свободни релативи. Конструкциите с предикатив за ментално състояние могат да 
имат комплементи подчинени че- и да-изречения, косвени въпроси и номинализа- 
ции. По отношение на номинализацията Св. Коева посочва, че тя се дефинира като 
процес, при който дадена лексикална категория претърпява функционална промяна, 
така че да се превърне в съществително (Коеуа 2019а: 58). 

На първо място тук се представя аргументната структура на конструкциите 
с предикатива известно. Тъй като само дателното местоимение е задължителен 
аргумент на предиката, се срещат три типа изречения с предикативната конструк- 
ция известно ми е - с един аргумент със семантичната роля експериенцер, с два 
аргумента - експериенцер и съдържание на знанието, и с три аргумента - експери- 
енцер, обект на знанието и съдържание на знанието. Конструкцията известно е без 
задължително дателно местоимение има сходна семантика и аргументна структура, 
затова двете конструкции се разглеждат паралелно, като се отбелязват различията 
между тях. Р. Ницолова отбелязва, че при „известно е“ мястото на експериенцера 
в семантичната структура също така е заето, и то с множество от епистемични 
субекти. В множеството на епистемичните субекти влиза най-малкото самият 
говорещ, като иска да включи в него и слушателя (Хизо!оуа 2001: 175). В следния 
пример (2) експериенцерът не е изразен експилицтно, но се подразбира и даденият 
факт е известен на говорещия, но той не акцентира върху своето знание, а върху 


това, че представя широко известен факт: 
2. Известно е, че джаз не може да се свири по ноти. 


Конструкцията обикновено има само един аргумент, когато е част от парентетичен 
израз от типа на доколкото (ми) е известно, както (ви) е известно. В тази употреба 
на предикатива конструкцията не може да има комплементи. Експериенцерът може 
да бъде експлицитен (3, 4, 5) или имплицитен (6, 7). Когато е налице контрастен 


топик (5), краткото дателно местоимение може да бъде удвоено: 


. Но казано накратко, както отдавна ви е известно, Хавлок, вие сте обвинен в измяна. 
. Доколкото ми е известно, те правят роботи, които работят по-добре от човека. 

. Това нее вярно - не и доколкото на мен ми е известно. 

. А те всички, както е известно, не са били никак глупави. 


мом A W 


. Доколкото е известно, в момента се пише проект за съвсем нов Закон за съдебната власт. 

Конструкцията има същата употреба и когато е образувана с глаголите стане / става 


и има инхоативно значение: 


8. Както ви стана известно, депутатите Ф. Б.и И. Г. и техните асистенти единодушно са 
избрани за членове на групата. 

9. Както стана известно, правителството изработи проект за бъдещето на страната по 
някои основни показатели на икономическото й развитие. 

10. Както става известно впоследствие, в този момент в ръцете на фамилията в истинския, 
физически смисъл на думата е близо половината от целия световен запас от сребро. 


Случаите с комплемент подчинено изречение или номинализация са вторият тип ар- 
гументна структура при конструкцията известно (ми) е. Съдържанието на знанието 
се изразява с подчинено подложно изречение или номинализация на пропозицията. 
Св. Коева също посочва, че при тази група предикати комплементното че-изречение 
или косвен въпрос се редува с именна група с абстрактно значение (Коеуа 2019а: 64). 
Възможността за въвеждане на подчиненото изречение със съюз, въпросителна дума 
или частица е тясно свързана с комуникативния статус на главното изречение. Отно- 
шението между главния предикат и типа подчинено изречение, което може да заема 
аргументна позиция, е подробно представено от P. Ницолова и Св. Коева (Nitsolova 
2001, 2008; Коеуа 2001, 2006, 2019а). Съюзът че в българския език се свързва с из- 
разяването на фактивност. Подчинените изречения с въпросителни местоимения 
и наречия също обикновено са свързани с пресупозиция за фактивност, когато в глав- 
ното съобщително изречение предикатът е в положителна форма. Когато главното 
изречение е съобщително или въпросително, съдържанието на знанието се изразява 


с подчиненото изречение, въведено със съюза че или с к-дума (примери 1-14): 


п. Известно ни е, че сте страстни колекционери на скъпоценни камъни. 
12. Известно ми е например къде бяхте преди малко. 

13. Известно ли ви е какво става тук в момента? 

14. Известно е какво става, когато някой е притиснат. 


Когато конструкцията е с инхоативна семантика, също може да има комплемент под- 
чинено че-изречение. Срещат се и отделни примери с въпросително местоимение 


(примери 15-18): 


15. Той държал много да стане известно, че аз съм възстановен в управлението на банката. 

16. А след това ми стана известно, че търсиш хора, занимаващи се с това, с което се зани- 
мавам и аз. 

17. А откакто еколозите призоваха човечеството да се откаже от телешкото и стана 

известно колко малко мазнини, холестерол и много протеини съдържа тяхното месо, 
те се превръщат в хит за Европа и Северна Америка. 
18. Така и не стана известно защо той е бил нападнат. 


При негация на предиката за ментална дейност съдържанието на знанието се из- 
разява с подчиненото изречение, въведено със съюза че (19), да (20) или с к-дума 
(21, 22). Както посочва Р. Ницолова, в български съюзът „да“ е знак, че подчиненото 
изречение представя ситуация от някакъв възможен свят, т.е. подчиненото из- 
речение е свързано с пресупозицията за нефактивност. Да-изреченията означа- 
ват възможност, предположение, намерение, необходимост, воля или абсолютно 


действие (Мизо]оуа 2001: 177): 


19. Ситуацията е изключителна, но на него още не му е известно, че го чакат големи про- 
мени. 

20. Не ми е известно да го е използвал. 

21. Засега не е известно как ще приключат преговорите по тази тема. 

22. Немие известно какво е станало с материалите му. 


При негация на главния предикат, както и при въпросително главно изречение под- 


чиненото изречение може да бъде въведено с въпросителна частица ли, дали (23-26): 


23. На мен лично не ми е известно има ли такъв план. 

24. Известно ли ви е дали фирмата е използвала консултанти по маркетинг през послед- 
ните две години? 

25. Не ми е известно дали в някогашна България е имало лъвове. 

26. Не е известно дали е казал нещо повече. 


Подчинените изречения с дали, ли в семантичен план представляват дизюнкция 
между две възможности, поради това от гледна точка на признака фактивност са 
неутрални (Nitsolova 2001: 178). 

Обектът на знанието се изразява при наличие на комплемент със значение съ- 


държание на знанието за обекта, както ев (27): 


27. Известно ми е за мелатонина, че има такъв ефект. 


Важна особеност е, че обектът на знанието и централният аргумент в подчиненото 


изречение винаги са кореферентни (срв. 27. с Известно ми е, че мелатонинът има 
такъв ефект). В българския език не е задължително експлицитното изразяване на 


подлога в подчиненото изречение. 

Наличието на тази задължителна кореферентна връзка е отбелязано от Св. 
Коева: При предикатите за предаване на информация и за знание с експериенцер 
субект („зная“, „разбирам“) важи, че ако предложна (за) група и комплементното 
изречение се появят едновременно, аргументът, изразен от предложната група, 
и аргумент към подчинения предикат имат еднакъв референт (Коеуа 2021: 19). 
В случаите на експлицитно изразяване на обекта на знанието е налице вътрешна 
лява дислокация - явление, свързано с топикализацията на даден аргумент от под- 
чиненото изречение в обектна позиция при главния предикат, като в същото време 
допуска и експлицитна реализация в подчиненото изречение (Чух го той да ми 
говори; Видяхме ги да ги водят.) (Коеуа 2021: 14). Възможността за едновременното 
изразяване на дадения аргумент в главното и в подчиненото изречение отличава 
описваното явление от повдигането, при което позицията в подчиненото изречение 
не може да бъде запълнена. 

Срещат се и примери, в които са налице само два аргумента - експериенцер 


и обект на знанието (28): 


28. Известно ми еза ефекта от мелатонина. 


Тези употреби могат да се разглеждат като варианти на случаите, в които компле- 
ментът е номинализация и номинализатори на съдържанието на знанието са место- 
именията за нелице в ср.р. това, всичко, което, нищо (примери 29, зо), като поради 
обобщената семантика на местоимението (всичко в пример зо), то може да не се из- 


разява експлицитно: 


29. Та нали всичко ужви било известно? 


30. Известно мие (всичко) за ефекта от мелатонина. 


Възможността за изпускане на номинализатора (това, всичко, нищо) е налице само 
при експлицитно изразяване на обекта на знание в съобщителни изречения. Във въ- 
просителните изречения номинализаторът е въпросително местоимениеи то не може 


да се изпусне, както е в следния пример: 


зі. Какво ви е известно за работата на Кредитната банка? 


При инхоативните конструкции комплементът също може да бъде номинализация: 


32. Всичко това стана известно в четвъртък предиобед (31 май). 

Както беше посочено, най-често предложната фраза със семантичната роля обект 
на знанието се въвежда с предлога за. Срещат се обаче и синонимни предлози при 
означаването на епистемичния обект - това са предлозите по, относно, във връзка с. 
При употребата на тези предлози са налице някои ограничения. Съществителното 
в предложната фраза, въведена с някой от предлозите по, относно, във връзка с и със 
значение обект на знанието, не може да бъде лице, обикновено е абстрактно същест- 
вително и означава ситуация или процес (вж. примери 33-36: наличието на картел, 
делото, този въпрос, размера на исканията), т.е. възможно е по твоя въпрос, но за 


теб, относно намеренията на Иван, но за Иван: 


33. Предприятията следва да предоставят на Комисията доброволни изложения за това, 
което им е известно относно наличието на таен картел. 

34. Свидетелят излага във форма на свободен разказ всичко, което му е известно по де- 
лото. 

35. Нищо немие известно по този въпрос. 

36. Досега нищо нее известно относно размера на исканията за обезщетение. 


Както беше посочено, в конструкциите без експлицитно изразен експериенцер в се- 
мантичната структураеналице генеричен експериенцер. Втези случаи множеството на 


епистемичните субекти може да се уточни с наречие от типа на широко, малко, слабо: 


37. Широко известно е, че Алеко е любител на природата и е основател на организирания 
туризъм у нас. 

38. Това е слабо известно извън нашите среди. 

39. Малко известно е, че тютюнът съдържа мазна течност, наречена никотиана. 


Употребата на уточняващи наречия не е възможна при наличие на експлицитен екс- 
периенцер. Изключение прави наречието добре (40, 41), което означава силно знание, 
както при конструкцията известно (ми) е, така и при личния глагол зная (срв. Ти добре 


знаеш, че това не са сънища): 


40. На вас вие добре известно, че двете експедиции преди нас са се провалили, а знаете 
също, че истинските причини за неуспеха им не са известни. 
4. Аз винаги избирам нея пред приятелите си, ае добре известно колко много държа 


на тях. 


В изреченията с конструкция с предикатива известно е възможно наличието и на 


предложна фраза с предлога от, която посочва източника на информацията: 

42. Известно ви e от VI Ka., че смесите представляват съвкупност от две или повече веще- 
ства. 

43. Компромис, както е известно от историята на българската философска мисъл, не 
е постигнат. 

44. И още затова, че ще ви възнаградя добре. Което ви е известно от досегашните ни 


отношения. 


Източникът на информацията можеда бъде изразен експлицитно и при инхоативните 


конструкции: 


45. От различни източници му бе станало известно, че събирам информация за експери- 
ментите. 

46. От пресата стана известно например, че първоначално до 2001 г. са били предвидени 
инвестиции от държавния бюджет за над 4 млрд. дол. 


Може да се обобщи, че конструкциите с предикатива известно имат две основни 
употреби. При употреба в парентетични изрази от типа на както (ви) е известно, 
доколкото (ми) е известно като аргумент е възможно само дателно местоимение 
със семантичната роля експериенцер. В останалите случаи конструкцията има и ком- 
племент подчинено изречение или номинализация със значение съдържанието на 
знанието. Налице са семантични ограничения по отношение на съюзите, с които се 
въвежда подчиненото изречение. Съюзът да може да въвежда подчиненото изрече- 
ние само при негация на главния предикат или при въпросително главно изречение. 
Експлицитното изразяване на обекта на знанието като аргумент на главния предикат 
е резултат от вътрешна лява дислокация, при която аргумент от подчиненото изре- 
чение се топикализира в рамките на главното изречение. Когато експериенцерът не 
е изразен експлицитно, множеството на епистемичните субекти може да се уточнява 


с наречията широко, малко, слабо. 


Втората конструкция с предикатив за ментално състояние е ясно ми е. Подобно на 
останалите ментални предикати, тук са възможни три аргумента - експериенцер, 
епистемичен обект и съдържанието на знанието за епистемичния обект. Експери- 
енцерът може да бъде експлицитно изразен с дателно местоимение. Семантиката на 
предикатива в съответната конструкция без дателно допълнение (ясно е) е същата, 


затова двете конструкции се разглеждат паралелно. 

Централният аргумент при ясно миее дателното допълнение със семантичната 


роля експериенцер (47, 48): 


47. Искам да тие ясно, че за мен тези условия никога не са били добри. 
48. Ясно мие за Коща, че вече трябваше дае получил наказание. 


Съдържанието на знанието за епистемичния обект е пропозиция, която синтак- 
тично се изразява с подчинено подложно изречение или с номинализация (Хизо!оуа 
2001: 175). Подчинено подложно изречение се въвежда със съюза че (49) или с к-дума 


(50, 51): 


49. Нима нетие ясно, че младият господин Тихов е съвсем невинен? 
50. Да, на всички вече ни е ясно какво сме загубили. 
51. Във всички тези спорове е ясно какво се иска. 


Когато главното изречение е въпросително или е сотрицание на предиката, подчине- 


ното изречение може да бъде въведено с въпросителна частица (дали, ли): 


52. Много добре знам, само че не ми еясно дали ти си даваш сметка за това. 


Ясно (ми) е не може да има комплемент със съюза да за разлика от интересно (ми) е, 
тъй като при ясно (ми) езнанието е резултат от ментална дейност, от умозаключение 
от страна на експериенцера и това изключва възможността за присъединяване на 
нефактивно подчинено изречение. При инхоативните предикати стане / става (ми) 
ясно се наблюдават същите особености по отношение на съюзите, с които се въвежда 
подчиненото изречение - единствено съюзът че може да въвежда подчиненото изре- 
чение (53-55). Въпросителната частица дали е възможна, при положение че главното 


изречение е въпросително или отрицателно (56): 


53. Вече му ставаше ясно, че се е самозаблуждавал. 

54. Вече ми става ясно, че не импровизираш. 

55. Сега стана ли ви ясно, че в България случайни неща няма. 

56. Прокуратурата отговори на Ненчев, но пак не стана ясно дали е бил подслушван. 


Съдържанието на знанието може да бъде номинализирано с местоимение за нелице 
- неопределително (нещо), показателно (това), обобщително (всичко), относително 


(което) или въпросително (какво): 

57. Ако нешо не (ти) е ясно, консултирай се с Никифор. 
58. Знаем, че на теб това ти е ясно, но на опозицията? 
59. Всичко (му) е ясно за тази земя. 


Съдържанието на знанието може да бъде номинализация и при инхоативните кон- 


струкции: 


бо. Пристъпя някак несигурно, оглежда се наоколо, мъчи се да разбере какво е станало. 
И изведнъж всичко му става ясно. 


Характерна особеност на конструкциите с предикатива ясно е тяхната съчетаемост 
суточняващите наречия съвсем, напълно, изобщо не, хич не или с уточняващо наречие 
в комбинация със сравнителна степен на предикативното наречие все по-, много по-. 
Уточняващото наречие посочва степента на убеденост на експериенцера в съдържа- 
нието на знанието или степента на разбиране на информацията. Голямата част от 
наречията посочват висока или по-висока от предишно състояние на експериенцера 
степен на убеденост в истинността на даден факт или в дадено умозаключение (съв- 
сем, напълно, все по-, много по-), но в съчетание с отрицание е възможно да изразяват 


и липса на знание или разбиране (съвсем не ми е ясно, изобщо не е ясно): 


61. Съвсем ясно бе, че нищо няма да се получи. 

62. Беше му съвсем ясно какво трябва да направи. 

63. Вече ми е напълно ясно, че именно по ваша вина се е променила посоката на ветровете. 
64. Все по-ясно е, че климатичната криза е глобално явление. 

65. Но сега е много по-ясно, че не всички дейности или места са еднакви. 

66. Повече от ясно ми бе, че пак нищо няма да се получи. 

67. Пределно ясно ми бе, че всичко между нас свършва, при това завинаги. 

68. За мен съвсем не е ясно за какви брутни заплати става въпрос. 


По отношение на изразяването на епистемичния субект в лингвистичната литература 
се отбелязва способността на конструкцията ясно е да се съчетава както с дателно до- 
пълнение (ясно ми е, на мене ми е ясно), така и с непряко допълнение с предлога за 
(за мен е ясно - СһеѕћКо 1959: 28). Това е свързано със семантична разлика при пред- 
ставянето на епистемичния субект. Дателното местоимение в ясно ми е насочва към 
менталното състояние на конкретно лице. Предложната фраза за всички, за вас при 


ясно е уточнява съдържанието на множеството от епистемични субекти: 


69. Всъщност за всички беше ясно, че за смъртта на императора е виновен ломбардецът 
Бландрата. 

70. Да, сега е ясно за цялата зала. 

7. И до какво доведе това, е ясно за целия български народ. 

В случаите на контрастен топик (72) предложните фрази за вас и за мен представят 
знанието от различни гледни точки, изразяват оценка, мнение относно знанието, раз- 


бирането на множеството от епистемични субекти: 


72. Извинете, за вас може би е ясно, но за мене - не съвсем. 


Уточняването на множеството на епистемичните субекти с предложна фраза с пред- 
лога за отличава ясно е от известно е, при което това множество се уточнява с наречия 
(широко, слабо). 

При изразяването на обекта на знанието при ясно (ми) е се предпочитат пред- 
лозите по, относно, във връзка с, тъй като с предложна фраза с предлога за сеуточнява 


множеството на епистемичните субекти: 


73- Поне по този въпрос е ясно, че заслугата е негова. 
74. Мисля, че по този въпрос всичко е ясно. 


Изразяването на източника на информация с предложна фраза с предлога от е харак- 
терно за инхоативните конструкции стане / става (ми) ясно, подобно на конструк- 


циите с предикатива известно: 


75. Мисля, че това става ясно от предишното ми съобщение. 
76. И понеже нищо не ми стана ясно от дрънканиците му, затворих и се върнах при гос- 
тите си. 


Когато предикатът е за състояние, обикновено източникът на информацията се изра- 


зява, ако експериенцерът не е изразен експлицитно: 


77. Доказателство за регистрирания адрес на юридическото лице титуляр на партида, ако 
това нее ясно от документа, представен в съответствие с точка 5.7. 


По отношение на парентетичните конструкции, се срещат примери с ясно е (78, 79), 
но този тип употреба е характерна в по-голяма степен за инхоативните конструкции 


стане / става (ми) ясно (80-82): 


78. Както е ясно от заглавието, действието се развива в подводната столица на легендар- 
ния континент, съхранила образци от високата култура на атлантите. 

79. Това води, както е ясно, до корупция. 

Во. Както става ясно от доклада, 21 сделки са сключени именно чрез преки преговори 
със заинтересованата страна. 

81. Но както ставаше ясно по-нататък, литературните й интереси не надхвърляха Сти- 
вън Кинг и Дийн Кунц. 
82. Но това То, както ми стана ясно по-късно, се казваше Паоло Джосани Кика. 


Може да се обобщи, че подобно на известно (ми) е конструкциите с предикатива ясно 
имат две основни употреби. При употреба в парентетични изрази като аргумент е въз- 
можно само дателно местоимение със семантичната роля експериенцер, но в повечето 
случаи в тези изрази експериенцерът е генеричен, а предикатът е инхоативен. В оста- 
налите случаи конструкцията има и комплемент подчинено изречение (със съюза че, 
к-дума или въпросителна частица) или номинализация със значение съдържанието 
на знанието. За разлика от известно (ми) е, при ясно (ми) е не може да има компле- 
мент подчинено да-изречение. Обектът на знанието може да се изрази експлицитно 
с предложна фраза като аргумент на главния предикат. Подобно на обекта на знание 
при известно (ми) е това е резултат от вътрешна лява дислокация. Когато експериен- 
церът не е изразен експлицитно, множеството на епистемичните субекти може да се 
уточни с предложната фраза с предлога за. 

Приликите и разликите между двете конструкции с предикативи могат да бъдат 


обобщени, както следва: 


Девене ае 


експериенцер дателно местоимение дателно местоимение 


съдържание на знанието подчинено изречение (че, подчинено изречение (че, 


епистемичен обект 


множеството на еписте- 


мичните субекти 


степен на убеденост 


к-дума, да, дали, ли) или номи- 


нализация (което, това, нищо, 


всичко) 


предложна фраза (за, по, от- 


носно, във връзка с) 


Аду (широко, малко, слабо) + 


известно е 

Вторият тип конструкции с предикативи за ментално състояние, които при- 
писват семантичната роля експериенцер на подлога, са сигурен съм, уверен съм, убеден 
съм; осведомен съм. С конструкцията осведомен съм се означава знание, подобно на 
зная и известно (ми) е (Мизо]оуа 1984: 163). Р. Ницолова посочва сигурен съм, убеден 
съм и уверен съм сред предикатите и изразите, с които говорещият изразява пълна 
сигурност, когато смята, че слушателят може да се съмнява в убедеността му, ав ня- 
кои случаи и в искреността му, когато прави съобщението. При негация посочените 
конструкции с експериенцер подлог изразяват незнание, несигурност, неубеденост, 
съмнение (вж. Nitsolova 1984: 162-163). 

Св. Коева разглежда предикатите вярвам, имам вяра, убеден съм като преди- 
кати за положително пропозиционално отношение със субект експериенцер (имащия 
положително или отрицателно отношение към истинността на комплементната про- 
позиция) и обект (пропозицията, за която се изразява отношение). Пропозицията, 
към която се изразява отношение, се реализира с комплементно че-изречение или 
косвен въпрос (които се редуват с предложна група с предлога в - Коеуа 2019а: 61). 
Тук в тази група се разглеждат конструкциите сигурен съм, уверен съм, убеден съм. 
Подобно на известно (ми) еи ясно (ми) е, комплементът е подчинено изречение 
и означава съдържанието на знанието. Тъй като експериенцерът е подлог, конструк- 
циите имат форми за 1, 2 изл. ед. и мн.ч., а подчиненото изречение със значение 
съдържанието на знанието е допълнително изречение. При положителна форма 
на главния предикат подчиненото изречение обикновено се въвежда със съюза че. 
Тъй като с подчиненото изречение се представя факт, във фактивността на който 
говорещият е убеден или се съмнява, разглежданите конструкции не могат да имат 
комплемент подчинено да-изречение. Подчиненото изречение е косвен въпрос по- 


често при отрицателна форма на главния предикат (85): 


8з. Сигурен съм, че ще черпи много по-малко енергия. 

84. Експертите са сигурни, че глобалното затопляне е дело на хората, а не каприз на вис- 
шите природни сили. 

85. Не съм сигурен какво ми предстои занапред. 

86. Беше уверен, че за първи път чува за този кораб. 

87. Убеден съм, че е оцелял. 


При отрицателна форма на предиката подчиненото изречение може да се въвежда 


с въпросителна частица (ли, дали): 


88. Вмъкнаха се в странноприемницата, въпреки че не бяха сигурни дали вече не са BAAT- 
нали твърде много шум. 

89. Но не беше убеден дали да му даде кураж. 
до. Не съм уверен дали това беше от болестта му. 


Съдържанието на знанието може да се изрази и с номинализация. Тъй като подлож- 
ната позиция е заета от аргумента със семантичната роля експериениер, номинализа- 


цията е предложна фраза с предлога в: 


91. Убеден съм в правотата на тази мисъл. 
92. Ако биха го извършили, сам Петко би ги наказал, но е сигурен в тяхната невинност. 
93. Но къщи има и другаде, бях сигурен в това. 


Когато номинализаторът е показателното местоимение това, често неговото съдър- 
жание се уточнява с че-изречение или косвен въпрос. Св. Коева разглежда определи- 
телните изречения, въведени с че или с к-дума, като атрибутивни съюзни изречения 
и изречения косвени въпроси, които са семантично задължителни за изразяване на 
значението на присъединяващата част и се селектират от нея. Семантичното отноше- 
ние между предикатите в неизреченска позиция и комплементните изречения е мо- 


дификация, тъй като ограничава референцията (Коеуа 2019Ь: 64): 


94. Аз лично не съм сигурен в това къде свършва проектът, съзнателното отношение към 
нещата и къде започва неумението. 

95. Не съм сигурен в това, че като премина през редица водопади, любовта ми към някого 
може да стане по-силна. 


Подобно на известно (ми) е обектът на знанието може да се изрази с предложна фраза 


с предлога за: 


96. Сигурен ли си за него, че (той) ще се покае. 

97. Сигурен ли си за ревизията на дънната платка, че (тя) е (rev. 1.0). 

98. И аз сам съм уверен за вас, братя мои, че и вие сте пълни с благост. 

99. Ако съм сигурна за някоя, че не може да ме предаде, е онова момиче, пълно с амбиции. 


Във въпросителните изказвания с разглежданите конструкции често съдържанието 
на знанието за обекта не се изразява експлицитно, тъй като се подразбира от пре- 
дишния контекст. Въпросителното изказване само проверява истинността на инфор- 
мацията, представена от другия говорещ. Следното изказване (100) е възможно само 
при наличие на предишна реплика, в която се посочва колко е часът или в колко часа 


е планирано дадено събитие: 

100. Сигурен ли си за часа? 


В пример (101) съдържанието на знанието се подразбира от контекста или от общите 


знания за света - говорещият не е сигурен къде се поставя ударението в дадена дума: 
101. Не съм сигурна за ударението. 


Наречията много, напълно, твърдо, твърде, съвсем (не), изобщо не, хич не, ни най- 
малко не посочват степента на убеденост на епистемичния субект в истинността на 


пропозицията, изразена с подчинено изречение или номинализация: 


102. Твърдо е убеден, че то лекува всички болести. 
103. Не беше много сигурен дали изобщо е имал някакъв избор. 
104. Бях съвсем сигурен, че ставам свидетел на необикновено събитие... 


105. Достатъчно беше само една хапка от сладките. - Много ли си сигурен? 


Може да се обобщи, че конструкциите убеден съм, сигурен съм, уверен съм с експери- 
енцер подлог изразяват различни степени на убеденост на епистемичния субект в ис- 
тинността на даден факт - от пълна увереност до неувереност и съмнение. Подобно 
на конструкциите с предикативно наречие съдържанието на знанието е комплемент 
подчинено изречение или номинализация. Обектът на знание може да се изрази 
с предложна фраза с прелога за, която е резултат от вътрешна лява дислокация на 
аргумент от подчиненото комплементно изречение. Наречията от типа на много, 
напълно, съвсем уточняват степента на убеденост, сигурност на епистемичния субект 
в даден факт. При този тип предикати не е възможно комплементно да-изречение, 


нито експлицитно изразяване на източника на информацията. 


Увереност или съмнение във фактивността на пропозицията може да се изразява 
ис други конструкции с предикатив, но без експлицитен експериенцер (истина е / не 
е истина, вярно е / не е вярно, факт е, сигурно е / не е сигурно, съмнително е). При 
положителна форма на предикативната конструкция се подчертава обективността 
на информацията (истина е, вярно е, факт е) и това е свързано с ограничението по 
отношение на изразяването на съдържанието на знанието. То може да бъде компле- 


мент подчинено че-изречение: 


106. Вярно ли е, че в нея се казва, че предлагате 100 хиляди долара повече от най-високата 
предложена цена за акциите на БКК? 

107. Разбира се, не е вярно, че експериментът на Аспе доказва правилността на Копенха- 
генската интерпретация на квантовата теория. 

108. Факт е, че именно майката на Роби Уилямс го насочва към музикална кариера. 

109. Факте, че сега рейтингът ни е по-висок, отколкото по същото време миналата година. 


Съдържанието на знанието може да бъде и номинализация. Когато номинализаторът 
е показателното местоимение това, неговото съдържание може да се уточни с ком- 
плементно определително изречение (Нима не е факт това, че днес западният човек 


отхвърля писанията в името на коментарите?). 


При този тип предикативни конструкции обектът на знание може да се изрази с пред- 
ложна фраза с предлога за, подобно на представените по-горе конструкции с предика- 
тивно наречие (известно (ми) е) или с предикативно прилагателно (сигурен съм), като 
отново експлицитното изразяване на този аргумент в главното изречение е резултат 


от вътрешна лява дислокация (срв. пример пои поа): 


по. Самата корупция остава до голяма степен неизяснена, защото е прието да се смята, 
че такава има, когато се дава подкуп, което не е вярно за случаите на политическа 
корупция, залагаща основно на търговията с влияние. 

поа. Нее вярно за случаите на политическа корупция, че в тях се дава подкуп. 


При изразяване на сигурност или несигурност с предикатива сигурно и съмнително 
епистемичният субект е имплицитен, но по отношение на изразяването на съдър- 
жанието на знанието и обекта на знанието двете конструкции има сходно поведение 
с конструкцията с експериенцер подлог сигурен съм / не съм сигурен. 

Съдържанието на знанието се изразява с подчинено подложно че-изречение 
или косвен въпрос. Често комплементното изречение е в препозиция спрямо преди- 


кативната конструкция (112): 


ш. Сигурно е, че има текстове, които трябва да бъдат прецизирани. 

12. Не знам дали са мирни, но че са богати, е сигурно. 

из. В България има условия за такъв спорт, но се изисква специална екипировка, пък 
и не е сигурно колко мениджъри ще се „навият“ да изпробват екипите си в такива 
екстремни ситуации. 

14. Никога не е сигурно какво си видял. 

115. Съмнително е, че на тяхната възраст са изкарали специална подготовка по безмоторно 
летене. 

116. Намалението обаче няма дае вечно ие съмнително доколко ще компенсира спадна- 
лите приходи от транзитни такси през 2006-а. 


Предикативната конструкция съмнително е може да има и комплемент подложно 


изречение, въведено с дето: 


117. Съмнително е, дето тя е пожелала да роди точно при теб. 


Подчиненото изречение може да се въвежда с въпросителна частица (дали, ли), като 
при сигурно е главното изречение трябва да е с отрицание на предиката (118, по). По- 
ради своята негативна семантика съмнително е може да има комплемент подчинено 
изречение, въведено с дали или със съюза да, без експлицитен маркер за негация на 


предиката: 


118. Но още не е сигурно дали той ев Одеса. 

19. Нее сигурно дали някой умишлено й е попречил да влезе в пещерата. 

120. По начало беше съмнително дали ще излезе нещо. 

121. Несъмнено 16 май на 2006 г. ще остане една от важните дати за последните 16 години, 
но е съмнително да остави трайни спомени. 


Съдържанието на знанието може да се изрази и с номинализация, като освен номина- 
лизатора (това В 122 и едно в 123) в изречението е налице и самата номинализирана 


пропозиция, изразена с комплементно определително че-изречение: 


122. Че българите ще постигнат голям успех в Швеция със своята техническа игра, това 
е сигурно. 
123. Едно обаче е сигурно, че докато Том Форд си почива, младият французин е на челните 


позиции в модната индустрия. 


Местоимението това може да номинализира и изречение от предишния контекст, 


което не е аргумент на предикативната конструкция: 


124. Такова проучване аз няма да предприема, господин Куин, това е сигурно. 
125. Борис се стараеше прекомерно, а това само по себе си беше съмнително. 


Епистемичният обект може да се изрази експлицитно с предложна фраза с предлога за: 


126. Единственото, за което е сигурно, че не може да предизвика алергия, е дестилираната 


вода. 

В интернет комуникацията и в разговорната реч се среща и вариант на конструкцията 


съмнително е с дателно местоимение: 


127. Безкрайно съмнително ми е кола 2008-а година да няма подгрев на огледалата, та била 
тя и Фокус... 

128. Дали ще влезем в следващият парламент... съмнително ми е. 

129. Още по-съмнително ми е, че ще искат да натискам линкове и да потвърждавам имейл 
с изпратен код, който при това е различен. 


При експлицитното изразяване на експериенцера се изразява съмнение за фак- 
тивността на представената пропозиция от гледна точка на конкретно лице и значе- 


нието на конструкцията е според мен е съмнително, изглежда ми съмнително. 


Въз основа на анализа на представения емпиричен материал, може да се заключи, че 
предикатите за ментално състояние, които означават знание / незнание, сигурност, 
съмнение, могат да имат три аргумента. Аргументът със семантичната роля експери- 
енцер означава епистемичния субект и може да бъде подлог или непряко допълнение 
в изречението. Експериенцерът може и да не бъде изразен експлицитно, като в този 
случаи с помощта на наречие или предложна фраза може да се уточни съдържанието 
на множеството от епистемични субекти. Вторият аргумент на разглежданите преди- 
кативни конструкции е съдържанието на знанието. При всички разгледани конструк- 
ции то се изразява с комплементно изречение или номинализация. Съюзът да може 
да въвежда комплементното изречение само при конструкциите не ми е известно 
и съмнително е. За разлика от предикативните конструкции, които изразяват сигур- 
ност, несигурност, съмнение, при конструкциите за знание (ясно (ми) е, известно 
(ми) е) е възможно експлицитното изразяване на източника на информацията с пред- 
ложна фраза с предлога от. При всички групи конструкции за знание е възможно 
изразяването на трети аргумент - обекта за знанието. При него е налице формално 
и семантично ограничение, тъй като трябва задължително да съвпада с аргумент на 
предиката от пропозицията, изразяваща съдържанието на знанието. Изследването на 
предикатите за знание показва, че общата семантична структура е свързана с общност 
и в аргументната структура. Разликите се отнасят до синтактичното изразяване на 
аргумента експериенцер, както и с комплементизаторите, които могат да въвеждат 


изречението, означаващо съдържанието на знанието. 

